PRITARTA

 Šakių rajono savivaldybės tarybos

 2018 m. mėn. d. sprendimu

Nr. TSP-

**GELGAUDIŠKIO „ŠALTINIO“ SPECIALIOJO UGDYMO CENTRAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos pavadinimas)

BIRUTĖS NAVIKIENĖS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**2018 METŲ VEIKLOS ATASKAITA**

2019-01-18 Nr. \_\_\_\_\_\_\_\_

 (data)

Gelgaudiškis

1. ĮSTAIGOS PRISTATYMAS

Gelgaudiškio „Šaltinio“ specialiojo ugdymo centras (toliau – Centras), yra biudžetinė bendrojo ugdymo mokykla, skirta visos respublikos didelių ir/ar labai didelių specialiųjų ugdymo(si) poreikių (intelekto, intelekto bei emocijų/elgesio sutrikimų ir kt.) turintiems mokiniams, vykdantis formaliojo (pradinio, pagrindinio, socialinių įgūdžių ugdymo) ir neformaliojo švietimo programas, ikimokyklinio/priešmokyklinio ugdymo programas. Vykdo nacionalinio lygmens įstaigai deleguotas švietimo pagalbos mokiniui, mokytojams, švietimo pagalbos specialistams ugdantiems vaikus, turinčius intelekto emocijų/elgesio sutrikimų, funkcijas. Teikia dienos užimtumo paslaugas suaugusiems neįgaliems asmenims.

Centro adresas: Parko g. 7, Gelgaudiškis, Šakių r.LT-71426, el. paštas - gelgaudiskis@gmail. com, telefonas/faksas 834555365, internetinė svetainė [www.gelgaudiskiocentras.lt](http://www.gelgaudiskiocentras.lt).

Centrui vadovauja direktorė Birutė Navikienė, turinti II vadybos ir vyr. specialiojo pedagogo kvalifikacines kategorijas bei 23 metų vadybinio darbo patirtį.

Centro valdymo struktūrą sudaro 4 skyriai (ugdymo, švietimo pagalbos ir konsultavimo, socialinių paslaugų ir ugdymo aprūpinimo), kurie veikia pagal savo skyriaus nuostatus, patvirtintus Centro direktoriaus. Skyriams vadovauja skyrių vedėjai. Jie koordinuoja skyrių veiklą ir. atsiskaito direktoriui.

2. ĮSTAIGOS TIKSLAI IR PAGRINDINĖS VEIKLOS KRYPTYS.

TIKSLŲ ĮGYVENDINIMAS

**Centro vykdytos programos**

2018 m. strateginiams tikslams pasiekti buvo vykdomos 2 programos:

 1. Mokymosi visą gyvenimą ir sporto.

 2. Socialinės apsaugos.

**Programa.** ***Mokymosi visą gyvenimą ir sporto****.*

 ***Centro misija***– Teikti kokybiškas švietimo, konsultavimo ir socialines paslaugas, įgyvendinant individualizuoto ikimokyklinio/priešmokyklinio, pradinio, pagrindinio ir socialinių įgūdžių ugdymo programas, tenkinti mokinių pažintinius, saviraiškos poreikius, formuoti kultūra ir humanizmu pagrįstas vertybines nuostatas, telkti kompetentingus, profesiškai tobulėjančius pedagogus, pagalbos mokiniui specialistus bei socialinius darbuotojus ir efektyviai naudoti turimus materialinius išteklius.

***Programos prioritetas*** – *Individualizuoto ugdymo(si) kokybės gerinimas.*

**Strateginio veiklos plano tikslai** **ir uždaviniai**:

**1.1. Tikslas - Gerinti ugdymo(si) kokybę.**

**Tikslo uždaviniai:**

1.1.1. Siekti tikslingo, lankstaus, partneriško ugdymo(si).

**Priemonės**: 1.1.1.1. Ugdymo turinio individualizavimas ir diferencijavimas.

1.1.1.2. Tarpdalykinė integracija pamokose.

 1.1.2. Naudoti įvairių edukacinių ir virtualių aplinkybių teikiamas galimybes ugdymo(si) procese.

 **Priemonės:** 1.1.2.1. Planingas ir tikslingas ugdymo organizavimas įvairiose edukacinėse erdvėse.

 1.1.2.2. Ugdymo(si) veiklose tikslingai ir saugiai taikomos virtualios aplinkos ir skaitmeninės mokymo(si) programėlės.

 1.1.3.Tobulinti pozityvaus elgesio skatinimo programą „Skėtis“.

 **Priemonė:** 1.1.3.1**.** Tikslingas ir savalaikis pozityvaus elgesio skatinimo programos priemonių naudojimas ir naujų skatinimo priemonių diegimas.

1.1.4. Vykdyti prevencinę veiklą, užtikrinančią mokinių saugumą.

  **Priemonės**: 1.1.4.1. Socialinio paso sudarymas.

 1.1.4.2. Efektyvi Vaiko gerovės komisijos veikla.

 1.1.4.3. Prevencinių programų įgyvendinimas.

1.1.1.1. 75 mokiniai ugdomi pagal individualizuotas bendrąsias programas. Visiems mokiniams pritaikomi mokymosi uždaviniai ir užduotys, ugdymo turinys, metodai, mokymo(si) priemonės, tempas, mokymosi aplinka ir skiriama mokytojo (auklėtojo) padėjėjo pagalba. Sudaromos sąlygos kiekvienam mokiniui sėkmingiau siekti individualios pažangos. Diferencijavimas taikomas mokiniui individualiai arba mokinių grupei. Trijuose Centro Vaiko gerovės komisijos posėdžiuose pagalbos mokiniui specialistai analizavo, kaip ugdymo procese įgyvendinamas diferencijavimas, individualizavimas, kokį poveikį jis daro pasiekimams ir pažangai, priima sprendimus dėl tolesnio ugdymo diferencijavimo. Vykdytos 9, mokinių poreikius atitinkančios, neformaliojo švietimo programos.

 1.1.1.2. Vyksta tarpdalykinė integracija: 5 žmogaus saugos pamokos integruotos su kūno kultūra, 4 lietuvių kalbos pamokos integruotos su technologijomis, 2 dailės pamokos integruotos su lietuvių kalbos pamokomis. Pradiniame ugdyme 2 pasaulio pažinimo pamokos integruotos su doriniu ugdymu.

Vykdyti integruoti projektai: „Eismo saugumas bendruomenėse 2018. Saugus eismas zanavykams“, „Kalėdinių eglučių parkas Gelgaudiškyje“, „Atkurtai Lietuvos valstybei -100“, „Aš ir knyga“, „Knygnešių keliais“, „Gimtinė ant mano delno“, „Zanavykų krašto istoriniais takais“.

 1.1.2.1. Mokinių, ugdytinių sėkmingam ugdymuisi įtakos turi kitų erdvių, aplinkų panaudojimas. Tai suteikia daug teigiamų emocijų, bendradarbiaujama tarpusavyje, susipažįstama su kitais žmonėmis, išryškėja mokinių žingeidumas, noras pažinti naujus objektus, vyksta greitesnė adaptacija pokyčiuose, padidėjęs dėmesingumas sudaro įspūdį, plečiasi akiratis. Pamokos vyko šiose netradicinėse erdvėse: dvaro prieigos – 6, biblioteka – 6, parko teritorija – 11, kita mokykla – 4, Centro muziejus – 2, Panemunių regioninio parko Gelgaudiškio pažintinis takas – 2, Centro valgykla – 2, Panemunių regioninis parkas – 2, sulčių spaudykla – 1, kavinė – 1, Zanavykų muziejus – 1, medaus slėnis – 1, Gelgaudiškio rūmai – 2, Centro teritorija – 4, bendrosios praktikos slaugytojos kabinetas – 1, Centro virtuvė – 1, Gelgaudiškio mažųjų laivų prieplauka – 1, parduotuvė – 5, prekyvietė – 3, Kidulių dvaras – 1, medžio dirbtuvės – 1, posėdžių salė-4.

 1.1.2.2. IKT priemonių panaudojimas ugdymą(si) daro įdomesniu, informatyvesniu. Visų dalykų mokytojai naudojasi IKT specialistų sukurtomis ugdymo dalykų vizualinėmis medžiagomis, pritaikytomis specialiųjų ugdymosi poreikių turintiems vaikams, mokymo(si) programėlėmis ir kt. 17-oje kabinetų yra 30 kompiuterių, 15 projektorių, 12 interaktyvių lentų, 3 interaktyvios lentos su televizoriais, 15 spausdintuvų, 3 planšetės, skirtos logopedijos pratyboms bei 9 planšetės užsienio ir lietuvių kalbos mokymui. Mokinių laisvalaikiui yra žaidimų konsolė skirta mokinių laisvalaikiui praleisti. Mokiniai turi puikią galimybę ugdyti informacinių technologijų kompetencijas. Mokytojai gali inovatyviai dirbti.

1.1.3.1. Centre tvyro darbinis mokymosi ritmas, tačiau taip pat laikomasi sutartų mokymosi organizavimo taisyklių ir darbo ritmo, padedančio veiksmingai siekti ugdymo(si) tikslų. Mokiniai mokosi suvokti tvarkos paskirtį, kurti bendro gyvenimo taisykles ir jų laikytis. Tai įtakoja Mokinio ir Vidaus tvarkos taisyklės, pozityvaus elgesio skatinimo programa „Skėtis“, dienos režimas, auklėjamojo darbo programos, budėjimo režimas, patalpų priežiūros laikymasis - bendru sutarimu priimti sprendimai. Kiekvieną pirmadienį vyksta mokinių susirinkimai, kuriuose aptariamas jų elgesys ir priimami sprendimai dėl tolimesnės elgesio korekcijos. Mokiniai mokomi vertinti savo elgesį, todėl pedagogai pamokos pabaigoje aptaria su mokiniais jų elgesį, skatina patiems save įsivertinti. Sėkmingai pozityvaus elgesio programoje dalyvaujantys mokiniai skatinami įvairiomis išvykomis (išvyka į Kauną, Klaipėdą), asmeninėmis dovanėlėmis. Tik dėl vienos mokinės pamokų nelankymo teko kreiptis į tarpinstitucinio bendradarbiavimo koordinatorę.

1.1.4.1. Kiekvienais metais rugsėjo 1 d. sudaromas socialinis Centro mokinių pasas, kuris atskleidžia mokinių kontingento socialinę padėtį. Pasas leidžia spręsti apie socialinės pagalbos šeimai ir vaikui reikalingumą, atkreipti ypatingą dėmesį į problemiškoms šeimoms priklausančius vaikus.

Pavėžėjami – 50 mokinių.

Globojami – 21 mokinių.

Mokamas maitinimas teikiamas – 17 mokinių.

Nemokamas maitinimas - 19 mokinių.

Pilnos šeimos - 30.

Nepilnos – 26.

 1.1.4.2. 12 mokinių pakartotinai tirta Šakių ir Kauno rajono pedagoginėse psichologinėse tarnybose. Devyniuose vaiko gerovės komisijos posėdžiuose aptartos 34 mokinių elgesio pamokų ir pertraukų metu, pamokų praleidinėjimo, visuomenei naudingo darbo atlikimo, sveikatos problemų, praktinių gebėjimų vertinimo, adaptacijos Centre klausimai. Įvertinti pusmečio ir metiniai mokinių gebėjimai, numatyti tolimesni ugdymo(si) tikslai ir uždaviniai. Visi mokiniai padarė pažangą.

 1.1.4.3. Įgyvendintos 2 prevencinės programos „Įveikime kartu“ ir „Zipio draugai“. Yra tik vienintelė pritaikyta specialiųjų ugdymosi poreikių turintiems mokiniams prevencinė programa „Zipio draugai“ . Programas įgyvendino socialinė pedagogė ir auklėtojai popamokinės veiklos metu.

**1.2. Tikslas** **– Pritaikyti ugdymo(si) aplinkas įvairių fizinių poreikių turintiems mokiniams.**

**Uždavinys:** 1.2.1. Pritaikyti ugdymo(si) ir gyvenimo sąlygas judėjimo ir kitų fizinių negalių turintiems mokiniams.

 **Priemonė:** 1.2.1.1. Aplinkų pritaikymas judėjimo bei regėjimo negalią turintiems mokiniams.

 1.2.1.1. Prie antro įėjimo į bendrabučio pastatą įrengtas pandusas neįgaliesiems judantiems vežimėliuose. Neįgaliųjų pakėlimui į II ir III aukštus naudojamas specialus kopiklis. Neįgaliųjų iškėlimui iš lovos arba įkėlimui įsigytas specialus pritaikytas įrenginys. Sutartinėmis geltonos spalvos juostomis paženklintos permatomo stiklo durys ir laiptų pakopos genamosiose ir ugdymo patalpose.

 **1.3. Tikslas** **– Atnaujinti ir stiprinti ugdymo, ugdymo aprūpinimo bazę.**

  **Uždavinys:** 1.3.1. Tirti prekių, priemonių bei IKT poreikį ugdymo ir ugdymo aprūpinimo procese ir jį tenkinti.

 **Priemonė:** 1.3.1.1. Klasių ir mokymo kabinetų turtinimo planų rengimas ir įgyvendinimas.

 1.3.1.1. Metų pradžioje įvertinama klasių ir mokymo kabinetų būklė, mokymo priemonių, fizinės aplinkos aprūpinimo poreikis, sudaromas aprūpinimo planas, kuris yra palaipsniui įgyvendinamas. 2018 m. įrengta klasė su poilsio zona vaikams su vidutiniu ir žymiai sutrikusiu intelektu, atliktas bibliotekos remontas ir įrengtos edukacinės erdvės. Mokymo kabinetai aprūpinti mokymo priemonėmis ir baldais. 100% kabinetų ir klasių aprūpinta IKT priemonėmis. 2018 m. nupirkti 6 projektoriai į naujai įrengtas klases, kabinetus ir ikimokyklinio/priešmokyklinio ugdymo mišrią grupę.

 **2.1. Tikslas** - **Skatinti specialistų profesinį tobulėjimą, atsižvelgiant į specialiojo pedagogo vaidmenį šiuolaikinėje švietimo sistemoje.**

 **Uždavinys**: 2.1.1. Kryptingai organizuoti specialistų profesinį tobulėjimą.

 **Priemonės:** 2.1.1.1. Centro pedagogų ir vadovų kvalifikacijos tobulinimo prioritetų nustatymas, kvalifikacijos kėlimo programos rengimas ir įgyvendinimas.

**Uždavinys:** 2.1.2. Dalintis gerąja darbo patirtimi su respublikos ugdymo įstaigų bendruomenėmis.

**Priemonė:** 2.1.2.1. Kvalifikacijos tobulinimo seminarų, seminarų praktikumų programų rengimas, kvalifikacijos tobulinimo renginių vedimas.

 2.1.1.1. Metų pradžioje buvo sudaryta kvalifikacijos tobulinimo programa, kurioje administracijos darbuotojai, pedagogai, pagalbos mokiniui specialistai, atsižvelgdami į Centro tikslus, išsikėlė savo asmeninius prioritetus, dalyvavo pasirinktuose kvalifikacijos tobulinimo renginiuose.

3 administracijos darbuotojai savo profesinę kvalifikaciją kėlė 55 dienas , 323 val. (vienam darbuotojui teko 18,3 d. 107,6 val.)

18 pedagogų – 122 d., 587 val. (vienam darbuotojui teko 6,4 d., 32,6 val.)

11 švietimo pagalbos specialistų - 95 d., 589 val. (vienam darbuotojui teko 8,6 d., 53,5 val.)

7 kiti specialistai – 19 d., 116 val. (vienam darbuotojui teko 2,7 d., 16,5 val.).

 2.1.2.1. Parengtos 9 pedagogų kvalifikacijos tobulinimo ir gerosios Centro darbo patirties sklaidos programos. 14-oje kvalifikacijos tobulinimo renginių Centro pedagogai ir pagalbos mokiniui specialistai skaitė pranešimus, pristatė stendinius darbus, dalyvavo seminaruose-praktikumuose.

**2.2. Tikslas** **- Teikti kokybiškas konsultavimo ir švietimo pagalbos paslaugas.**

**Uždavinys:** 2.2.1. Konsultuoti ir teikti savalaikę, kokybišką individualizuotą, komandinę pagalbą EE sutrikimų turintiems mokiniams.

 **Priemonės:** 2.2.1.1. Visapusiškos švietimo pagalbos teikimas visiems centre ugdomiems mokiniams

 2.2.1.2. Specialistų, mokinių, tėvų/globėjų konsultavimas intelekto, emocijų bei elgesio (EE) sutrikimų turinčių mokinių ugdymo(si) optimizavimo klausimais .

 **Uždavinys:** 2.2.2. Rengti metodinę – rekomendacinę medžiagą.

 Priemonė: 2.2.2.1. Metodinės – padalomosios medžiagos EE sutrikimų turinčių mokinių ugdymo(si) bei elgesio korekcijos klausimais rengimas.

2.2.1.1. Visiems 84 centro ugdytiniams nuolat buvo teikia specialioji pedagoginę pagalba, 34 vaikai gavo nuolatinę mokytojo ar mokytojo (auklėtojo) padėjėjo pagalbą. Visiems Centro mokiniams buvo teikiama individuali (19 mokinių), grupinė/pogrupių (14 mokinių) ir/ar į mokomuosius dalykus integruota (51 mokiniui) logopedinė pagalba.

Psichologinė pagalba teikiama 69 mokiniams. Nuolatinė ir/ar ilgalaikė psichologinė pagalba – 13, trumpalaikė ir/ar epizodinė – 42 vaikams. Metų eigoje 16 mokinių pagal gydytojų rekomendacijas buvo atliekami masažai ir hidroterapinės procedūros. Kineziterapeuto užsiėmimai vyko reguliariai pagal tvarkaraštį 12 mokinių ir 8 ikimokyklinės/priešmokyklinės mišrios grupės vaikams. Gydomosios kūno kultūros užsiėmimai buvo vedami 9 mokiniams.

 2.2.1.2. Nuo 2018-01-01 iki 2018-12-31 respublikos pedagogams, pagalbos mokiniui specialistams, globos įstaigų darbuotojams, švietimo ir ugdymo įstaigų vadovams, surengta 14 kvalifikacijos tobulinimo renginių (seminarų, seminarų – praktikumų) bei vykdyta specialistų patirties sklaida sutrikusio intelekto bei elgesio/emocijų sutrikimų turinčių vaikų ugdymo(si) bei elgesio koregavimo klausimais. Juose dalyvavo 326 dalyviai iš įvairių Lietuvos respublikos regionų bei rajonų: Jurbarko, Tauragės, Vilkaviškio, Prienų, Telšių, Kaišiadorių, Šilalės ir kt. 7 renginiai vyko Centre, 6 renginiai buvo išvažiuojamieji.

Per 2018 metus konsultuotis buvo atvykę 5 žymių ir labai žymių elgesio ir emocijų sutrikimų turintys mokiniai iš Šiaulių, Alvito (Vilkaviškio r.), Skaudvilės (Tauragės r.), Kražių (Šiaulių r.) ir Pajūrio (Šilalės r.) ugdymo bei globos įstaigų.

2.2.2.1. Švietimo pagalbos ir konsultavimo skyriaus specialistai ypač gilinosi ir plačiai analizavo smurto, patyčių, pykčio, agresijos valdymo temas. Sukaupta daug gerosios darbo patirties ir metodinės medžiagos vaikų pykčio ir agresijos valdymo klausimais, kuri sudėta į metodinę priemonę „Vaikų pyktis ir agresija. Kaip juos valdyti?“ Metų eigoje buvo atnaujintas informacinis lankstinukas apie Centro veiklą ir teikiamas paslaugas bei parengtas naujas lankstinukas „Kaip dirbti ir gyventi su intelekto ir elgesio/emocijų sutrikimų turinčiais vaikais?“

**3.1. TIKSLAS - Paslaugų suaugusiems neįgaliesiems kokybės gerinimas**

**Uždavinys:** 3.1.1. Tirti suaugusių neįgaliųjų užimtumo poreikius ir pagal jų galimybes teikti užimtumo paslaugas.

**Priemonės:** 3.1.1.1. Suaugusių neįgaliųjų saviraiškos, užimtumo poreikio tyrimas.

 3.1.1.2. Veiklų pagal galimybes ir poreikius pasiūla, individualių galimybių ir poreikių tenkinimas.

 3.1.1.1. Kiekvienas priimamas lankytojas yra tiriamas, kokius jis turi gebėjimus ir pomėgius, kokia tikslinga veikla galėtų užsiimti. Lankytojams sudaroma galimybė išmėginti save įvairiose veiklose ir pačiam nuspręsti.

 3.1.1.2. 2018 metais lankytojams buvo siūlomos 5 veiklos: siuvinėjimas, medžio, molio, popieriaus darbai ir darbai iš gamtinės medžiagos. Lankytojų darbai buvo eksponuojami ir pardavinėjami Velykinėje, Kalėdinėse, Stasiuko mugėsi, pagamintų suvenyrų galėjo įsigyti Gelgaudiškio dvarą lankantys turistai.

3. MOKYMOSI APLINKA

 **3.1 Darbuotojų skaičius**

Centre dirba 59 darbuotojai, užimta 64,5 pareigybės ir pedagoginių normų neviršijančių savivaldybės direktoriaus leisto didžiausio pareigybių skaičiaus ir ugdymo plano maksimalaus pamokų skaičiaus klasės komplektui.

|  |  |  |
| --- | --- | --- |
| Administracijos darbuotojų etatų skaičius | Pedagoginių darbuotojų skaičius | Kitų įstaigos darbuotojų pareigybių skaičius |
| 2017 m.  | 2018 m. | 2017 m. | 2018 m. | 2017 m.  | 2018 m. |
| 4 | 4 | 25 | 23  | 39,5 | 36 |

**3.2. Mokytojų skaičius**

|  |  |  |  |
| --- | --- | --- | --- |
| Mokytojų, auklėtojų ekspertų skaičius | Mokytojų, auklėtojų metodininkų skaičius | Vyresniųjų mokytojų, auklėtojų skaičius | Mokytojų, auklėtojų skaičius |
| 2017 m.  | 2018 m.  | 2017 m. | 2018 m. | 2017 m. | 2018 m. | 2017 m. | 2018 m. |
| - | - | 7 | 7 | 10 | 7 | 5 | 9 |

**3.3. Mokinių skaičiaus pokytis 2016-2018 metais**

|  |  |  |  |
| --- | --- | --- | --- |
| Mokinių skaičius  | 2016 m. | 2017 m. | 2018 m. |
| Ikimokyklinis ugdymas  | 4 | 4 | 5 |
| Priešmokyklinis ugdymas | 2 | 4 | 3 |
| Pradinis ugdymas | 11 | 12 | 21 |
| Pagrindinis ugdymas | 46 | 44 | 36 |
| Socialinių įgūdžių ugdymas | 15 | 14 | 19 |
| **Viso:** | **78** | **78** | **84** |

Mokinių skaičius pagal klases:

|  |  |
| --- | --- |
|  | **2018 m.**  |
|  | Specialiosios klasės | Lavinamosios klasės |
| 1-4 klasė | 8 | 13 |
| 5-10 klasė | 29 | 10 |
| Socialinių įgūdžių ugdymo klasė | 8 | 11 |
| **Viso:** | **45** | **34** |

2018 m. sudaryta 13 komplektų (1 mišrus ikimokyklinio/priešmokyklinio ugdymo, 9 specialiųjų ir lavinamųjų klasių komplektai, 3 socialinių įgūdžių ugdymo klasių komplektai).

Centro bendrabutyje gyvena 42 vaikai ir mokiniai, sudarytos 2 bendrabutyje gyvenančių vaikų ir mokinių auklėjamosios grupės. Auklėtojams padeda nuolat prie grupių dirbantys auklėtojų padėjėjai.

Mokiniams pedagoginėje psichologinėje tarnyboje yra nustatytos sekančios negalės ir sutrikimai:

Elgesio ir emocijų – 27 mokiniai.

Aktyvumo ir dėmesio – 9 mokiniai.

Įvairiapusis raidos – 2 mokiniai.

Sulėtėjusi raida – 8 mokiniai (mišri ikimokyklinio ugdymo grupė).

Judesio ir padėties – 13 mokinių.

Lėtiniai neurologiniai sutrikimai – 21 mokinys.

Kalbos neišsivystymas – 16 mokinių.

Klausos sutrikimai – 3 mokiniai.

Regėjimo sutrikimai – 3 mokiniai.

Angelmano sindromas – 1 mokinys.

Daugelis šių negalių sudaro vienokius ar kitokius negalių kompleksus. 2018 metais į Centrą atėjo 16 naujų mokinių, 10 mokinių sugrįžo mokytis pagal Socialinių įgūdžių ugdymo programą, 4 vaikai pradėjo lankyti mišrią ikimokyklinio/priešmokyklinio ugdymo grupę.

**3.4. Mokinių, įgijusių pradinį, pagrindinį, vidurinį išsilavinimą, skaičius įstaigoje. Ugdytinių, užbaigusių ikimokyklinio ir priešmokyklinio ugdymo programas, skaičius įstaigoje.**

Įgytas išsilavinimas 2018 metais

|  |  |  |
| --- | --- | --- |
| Programa | Mokinių (vaikų) skaičius | Procentas nuo visų mokinių |
| Baigė pradinio (individualizuoto) ugdymo programą | 1 | 1,19 % |
| Baigė pagrindinio (individualizuoto) ugdymo programą | 12 (iš jų 7 lav. klasės mok.) | 14.29 % |
| Baigė socialinių įgūdžių ugdymo programą | 4 | 4,76 % |
| Ikimokyklinio ugdymo programą | 3 | 3,57 % |
| Priešmokyklinio ugdymo programą | 4 | 4,76 % |

**3.6. Pedagogų kvalifikacijos kėlimas**

Siekiant pedagoginio darbo kokybės, labai svarbu yra mokytojų kvalifikacija, tobulėjimas ir naujų pedagoginių kompetencijų įgijimas. 2 Centro pedagogai studijuoja specialiąją pedagogiką Šiaulių universiteto Ugdymo mokslų ir socialinės gerovės fakultete.

|  |  |  |
| --- | --- | --- |
| **Darbuotojai** | **Kėlusių kvalifikaciją darbuotojų skaičius** | **Kelta kvalifikacija** |
| **Dienų skaičius** | **Valandų skaičius** | **Tenka valandų vienam** |
| Specialistai, pagalbos mokiniui specialistai | 11 | 91 | 589 | 53,55 |
| Mokytojai | 13 | 91 | 425 | 32,69 |
| Auklėtojai | 5 | 31 | 162 | 32,40 |
| Kiti darbuotojai | 7 | 19 | 116 | 16,57 |
| **Viso (vidutiniškai)** | **36** | **232** | **1292** | **33,8** |

Pedagogai savo kvalifikaciją 2018 metais kėlė Jurbarko, Marijampolės, Vilkaviškio, Kauno, Šilutės rajonų švietimo centruose bei nuotoliniu būdu. Lankė organizuojamus seminarus, seminarus-edukacines išvykas. Pedagogai aktyviai savo pedagoginę kvalifikaciją kelia nuotoliniu būdu, sutaupydami savo ir Centro lėšas, skirtas kvalifikacijos kėlimui.

**3.7. Materialinė bazė, ūkinė veikla. Pagrindiniai finansiniai rodikliai.**

Įstaigos biudžetas 2018 metais:

PAGRINDINIO UGDYMO IŠLAIDOS PER 2018 METU

( Mokymosi visą gyvenimą jaunimo ir sporto programa)

|  |  |  |  |  |  |  |  |
| --- | --- | --- | --- | --- | --- | --- | --- |
| Išlaidų pavadinimas | Valstybės biudžeto tikslinės dotacijos | Valstybės biudžetas (ugdymo lėšos) | Valstybės biudžetas (kitos socialinės paramos išmokos) | Valstybės biudžetas (papildomas finansavimas optimizavimo programos vykdymui) | Savivaldybės biudžetas Mokinių pavėžėjimui | Biudžetinių įstaigų pajamų įmokos | Viso |
| Darbo užmokestis | 217205 | 243540 | 114 | 3358 |  |  | 464217 |
| Socialinio draudimo įmokos | 67030 | 74231 | 35 | 1023 |  |  | 142319 |
| Mitybos išlaidos | 14490 |  | 3686 |  |  | 5000 | 23176 |
| Medikamentų ir medicininių paslaugų įsigijimo išlaidos | 850 |  |  |  |  |  | 850 |
| Ryšių paslaugų išlaidos | 1084 |  |  |  |  |  | 1084 |
| Transporto išlaidos | 7208 |  |  |  | 8856 | 1000 | 17064 |
| Aprangos įsigijimas | 1492 |  |  |  |  |  | 1492 |
| Komandiruočių išlaidos | 304 |  |  |  |  |  | 304 |
| Materialiojo turto paprastojo remonto išlaidos | 6961 |  |  |  |  |  | 6961 |
| Kvalifikacijos kėlimo išlaidos | 696 | 641 |  |  |  |  | 1337 |
| Komunalinių paslaugų išlaidos | 29510 |  |  |  |  |  | 29510 |
| Reprezentacinės išlaidos | 400 |  |  |  |  |  | 400 |
| Ūkinio inventoriaus įsigijimo išlaidos | 24890 | 1186 |  |  |  | 4115,04 | 30191,04 |
| Informacinių technologijų prekių ir paslaugų įsigijimo išlaidos | 7745 | 262 |  |  |  |  | 8007 |
| Kitų prekių ir paslaugų įsigijimo išlaidos | 3980 |  |  |  |  |  | 3980 |
| Darbdavių socialinė parama pinigais | 1617 |  |  |  |  |  | 1617 |
| Materialiojo turto įsigijimo išlaidos | 2238 |  |  |  |  |  | 2238 |
| Socialinė parama mokinioreikmėms |  |  | 684 |  |  |  | 684 |
| **Iš viso** | **387700** | **319860** | **4519** | **4381** | **8856** | **10115,04** | 735431,04 |

IKIMOKYKLINIO-PRIEŠMOKYKLINIO UGDYMO IŠLAIDOS PER 2018 METUS

Mokymosi visą gyvenimą jaunimo ir sporto programa

|  |  |  |  |
| --- | --- | --- | --- |
| Išlaidų pavadinimas | Valstybės biudžetas(Ugdymo lėšos) | Savivaldybės biudžetas | Iš viso |
| Darbo užmokestis | 13116 | 25983 | 39099 |
| Socialinio draudimo lėšos | 3998 | 7920 | 11918 |
| Mitybos išlaidos | 0 | 2600 | 2600 |
| Kvalifikacijos kėlimo išlaidos | 39 | 0 | 39 |
| Informacinių technologijų prekių ir paslaugų išlaidos | 30 | 0 | 30 |
| Ūkinio inventoriaus įsigijimo išlaidos | 136 | 750 | 886 |
| Kitų prekių ir paslaugų išlaidos | 0 | 250 | 250 |
| **Iš viso** | **17319** | **37503** | **54822** |

SOCIALINIŲ PASLAUGŲ SKYRIAUS IŠLAIDOS PER 2018 METUS

 Socialinės apsaugos programa

|  |  |  |  |  |
| --- | --- | --- | --- | --- |
| PASLAUGOS PAVADINIMAS | VALSTYBĖS BIUDŽETAS | SAVIVALDYBĖS BIUDŽETAS | Biudžetinių įstaigų pajamų įmokos | Iš viso |
| Darbo užmokestis | 26760 | 13000 | 0 | 39760 |
| Socialinio draudimo įmokos | 8156 | 3960 | 0 | 12116 |
| Mitybos išlaidos | 1500 | 1190 | 2000 | 4690 |
| Medikamentų įsigijimo išlaidos | 0 | 50 | 0 | 50 |
| Transporto išlaikymo ir transporto paslaugų įsigijimo išlaidos | 3584 | 1500 | 2000 | 7084 |
| Komunalinių paslaugų įsigijimo išlaidos | 0 | 3000 | 0 | 3000 |
| Ūkinio inventoriaus įsigijimo išlaidos | 0 | 2500 | 0 | 2500 |
| Kitų prekių ir paslaugų įsigijimo išlaidos | 0 | 500 | 0 | 500 |
| Iš viso | 40000 | 25700 | 4000 | 69700 |

Centro specialistams sudarytos geros darbo sąlygos, kiekvienas pedagogas ir pagalbos mokiniui specialistas turi pastovią savo darbo vietą, aprūpintą darbui reikalingomis priemonėmis. Didelis dėmesys skiriamas aplinkos infrastruktūros ir mokymo bazės atnaujinimui bei turtinimui. Taupant elektros energiją, seni šviestuvai Centro valgykloje pakeisti naujausios kartos taupančiais elektros energiją šviestuvais. Nauju darbo inventoriumi aprūpinta Centro virtuvė, technologijų kabinetas. Mokiniai ir darbuotojai aprūpinti naujomis mokymo ir ugdymo bei kanceliarinėmis priemonėmis. Mokinių pavėžėjimui gautas naujas mokyklinis autobusas.

4. BENDRŲJŲ UGDYMO PLANŲ VYKDYMAS

**4.1. Pamokinės veiklos (ugdymo plano) organizavimas ir vykdymas**

Centro direktorius ir ugdymo skyriaus vedėjas organizavo ir vykdė mokinių ugdymo(si) krūvio stebėseną ir kontrolę, organizavo mokytojų bendradarbiavimą sprendžiant mokinių ugdymo(si) klausimus.

 Per dieną vedamos ne daugiau kaip 7 pamokos. Per savaitę – ne daugiau 35 pamokos.

 Mokiniams skiriamas minimalus pamokų skaičius.

 Centro nustatytas savaitinių pamokų skaičius:

 1. Mokiniams, turintiems nežymų intelekto sutrikimą:

 1,2,3,4 jungtinėje specialiojoje klasėje – 25 pamokos,

 5,6 specialiojoje klasėje – 28 pamokos,

7 specialiojoje klasėje – 29 pamokos,

8 specialiojoje klasėje – 30 pamokų,

 9,10 specialiojoje klasėje – 31 pamoka.

 2. Mokiniams, turintiems vidutinį ir žymų intelekto sutrikimą:

1 lavinamojoje klasėje – 20 pamokų,

2,3,4 jungtinėje lavinamojoje klasėje – 20 pamokų,

6,7,9 jungtinėje lavinamojoje klasėje – 20 pamokų,

5/7/9/10 jungtinėje lavinamojoje klasėje – 20 pamokų,

 3. mokiniams, turintiems nežymų, vidutinį ir žymų intelekto sutrikimą, baigusiems individualizuotą pagrindinio ugdymo programą (socialinių įgūdžių ugdymo programa):

I, II, III - aisiais ugdymo metais – 26 pamokos.

Mokytojas gali savo nuožiūra integruoti atskirus mokomuosius dalykus, organizuoti integruotą darbo dieną, kelias dienas, savaitę. Žmogaus saugos ugdymas organizuojamas vadovaujantis Žmogaus saugos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159. Pradinio ugdymo programoje žmogaus saugos programa integruojama į pasaulio pažinimo pamokas, pagrindinio ugdymo programoje 5,6,7 klasėse dėstomas atskiras dalykas. Vedama 1 savaitinė pamoka.

Etninės kultūros ugdymas. Centras, organizuodamas etninės kultūros ugdymą, vadovaujasi Pagrindinio ugdymo etninės kultūros bendrąja programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651. Etninės kultūros ugdymas integruojamas į visus mokomuosius dalykus.

 Prevencinių programų įgyvendinimas. Centras vykdo Alkoholio, tabako ir kitų psichiką veikiančių medžiagų vartojimo prevencijos programą, ją integruoja biologijos, žmogaus ir gamtos pamokas, į auklėtojų darbo planus. Pagalbos mokiniui specialistai vykdo ir kitą prevencinį darbą.

Į Centro ugdymo turinį integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“. Ji integruojama į psichologo, socialinio pedagogo ir visuomenės sveikatos priežiūros specialisto veiklos planą.

Socialinių įgūdžių ugdymo technologinės dalies dalykų dėstymas išskirtas atskiromis sritimis ir dėstomas skirtingų mokytojų. Mokinių pasiekimams, pažangai ir gebėjimų lavinimui, drausmės palaikymui, atsakomybės formavimui didžiulę reikšmę turi pamokų lankomumas. Nuolatinis socialinio pedagogo ir klasių vadovų kontaktas su mokinių tėvais ir globėjais, seniūnijų socialiniais darbuotojais bei pastovi mokinių pamokų lankomumo kontrolė duoda rezultatus. Vadovaujantis Bendraisiais ugdymo planais mokinių ugdymo(si) poreikiams tenkinti papildomai buvo skiriama valandų meninei veiklai, muzikai, kūno kultūrai, informacinės technologijoms ir specialiajai veiklai, vedami logopedijos užsiėmimai kalbos sutrikimų turintiems vaikams, kineziterapijos bei gydomosios kūno kultūros pratybos judesio ir padėties sutrikimų turintiems vaikams bei sensorikos ir smulkiosios motorikos lavinimo pratybos ikimokyklinio/priešmokyklinio, pradinio ugdymo, lavinamųjų klasių ir 5-8 klasių mokiniams.

Pagrindinis dėmesys skiriamas ugdymo proceso tobulinimui, aktyviųjų mokymo metodų taikymui, ugdymo aplinkos keitimui ir pritaikymui ugdomiesiems projektiniams darbams. Pedagogai vedė pamokas įvairiose edukacinėse aplinkose. Dėl ligos ar patologinės būklės negalinčių mokytis Centre specialiųjų ugdymosi poreikių turinčių mokinių mokymo namuose ugdymo turinys formuojamas parenkant ugdymo sritis, pritaikant dalykų programas pagal šių mokinių gebėjimus, ugdymo(si) poreikius ir atsižvelgiant į gydytojų rekomendacijas. Mokiniui, mokomam namuose, Centras parengia individualizuotą programą, numato mokymosi intensyvumą ir suderina su mokinio tėvais, globėjais. Mokiniui turinčiam vidutinį, žymų ir labai žymų intelekto sutrikimą ugdomam pagal pagrindinio ugdymo individualizuotą programą skiriamos 8 valandos per savaitę. Dėl labai sunkios mokinio fizinės negalės tėvams pageidaujant pamokų skaičius yra mažinamas. Mokinį, turintį vidutinį, žymų ir labai žymų intelekto sutrikimą namuose ugdo specialusis pedagogas, suderinęs su tėvais ugdymo programą, dalykus ir laiką. Pedagogas konsultuoja tėvus(globėjus) dėl vaiko ugdymo.

**4.2. Popamokinės veiklos ir neformalaus ugdymo organizavimas ir vykdymas.**

Centro bendrabutyje 2018 metais visą savaitę vidutiniškai gyveno 42 mokiniai, su kuriais dirbo auklėtojai ir auklėtojo padėjėjai. Auklėtojai rengė auklėjamųjų grupių veiklos planus, vykdė įvairiapusę auklėjamąją veiklą bei prevencines programas „Zipio draugai“ ir „Įveikime kartu“.

Mokinių laisvalaikiui ir užimtumui gerinti mokiniams nupirkti stalo žaidimai, kamuoliai, kompiuterinių žaidimų konsolė, mokiniai kasdien po pamokų turėjo galimybę naudotis sporto sale ir joje esančiu inventoriumi. Su vidutinę ir žymią negalią turinčiais mokiniais dirbo ne tik auklėtojai, bet ir auklėtojo padėjėjai, kurie padėjo vaikams atlikti kasdienines higienos procedūras, judėti Centro teritorijoje.

Atsižvelgiant į neformaliojo vaikų švietimo ypatumus, mokinių poreikius veikla vykdoma aplinkose, padedančiose įgyvendinti neformaliojo vaikų švietimo tikslus. Neformaliojo vaikų švietimo veiklai įgyvendinti skiriamos valandos, atsižvelgus į veiklos pobūdį, periodiškumą, trukmę. Valandos nustatomos mokslo metams kiekvienai ugdymo programai. Centras kiekvienų mokslo metų pabaigoje įvertina ateinančiųjų mokslo metų mokinių neformaliojo švietimo poreikius, prireikus juos tikslina mokslo metų pradžioje ir atsižvelgusi į juos siūlo neformaliojo švietimo programas. Neformaliojo vaikų švietimo programos rengiamos atsižvelgus į bendruosius iš valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro. Centre gali būti integruotos ir išorės neformaliojo švietimo programos. Neformalusis ugdymas organizuojamas vadovaujantis neformaliojo vaikų švietimo organizavimo tvarkos aprašu, patvirtintu direktoriaus 2015 m. lapkričio 27 d. įsakymu Nr. V-115. Neformaliojo vaikų švietimo grupės mokinių skaičius – 7. Per mokslo metus į neformaliojo švietimo programas gali būti priimama ir daugiau nei 7 mokiniai. Neformaliojo vaikų švietimo programose dalyvaujantys mokiniai registruojami mokinių registre.

|  |  |  |  |
| --- | --- | --- | --- |
| Neformaliojo ugdymobūrelių skaičius | Lavinamosios klasės | 1-10 klasės | 5-10 klasės |
| 7 | 1 val. | 6 val. | 6 val. |
| Būrelių pavadinimai | „Pajudėkim“ | Muzikos būrelis, „Šokim trypkim“, „Spalvų žaismas“, Kūrybinių darbų būrelis. | „Spyris“, „Jaunieji informatikai“, „Naminukai“. Krepšinio būrelis. |

Sūduvos regiono gamtos ir kultūros pažintinė programa „Sūduvos pažinimo akademija. Sporto kultūra. Šakiai“.

**4.3. Projektinės veiklos organizavimas ir vykdymas.**

2018 metų projektai:

|  |  |  |  |
| --- | --- | --- | --- |
| Projekto pavadinimas | Tikslinė grupė | Projekto kryptis | Tikslas |
| „Pasitinkame artėjančius šuns metus “ | Ikimokyklinio ir priešmokyklinio ugdymo grupės auklėtiniai, 5 – 10 bei SIU klasių mokiniai. | Integruotas technologijų pamokų ir auklėjamojo darbo projektas. Kūrybiškumo ugdymo projektas.  | Ugdyti mokinių kūrybiškumą, supažindinti su bendrųjų žmogiškų ir kultūros vertybių visuma, apimant įvairių tautinių bendrijų tautosaką, papročius, formuoti pagarbą kitoms tautoms, skatinti mokinių saugaus elgesio ir bendravimo įgūdžius. |
|  „Iš širdies į širdį“ – „ Sveikiname jus su tarptautine moterų solidarumo diena“ | Ikimokyklinio ir priešmokyklinio ugdymo grupės auklėtiniai, I ir V auklėjamųjų grupių SIU klasių mokiniai. | Integruotas technologijų pamokų ir auklėjamojo darbo projektas. Kultūrinis-pagarbos projektas.  | Formuoti mokinių pagarbą moterims, ugdyti bendrųjų žmogiškų vertybių suvokimą per gėrį ir grožį, kūrybiškumą, skatinti saugaus elgesio ir bendravimo įgūdžius. |
| „Savaitė be patyčių“ | 1-10, SIU klasių, mokiniai, ikimokyklinio ir priešmokyklinio ugdymo grupės auklėtiniai, pedagogai. | Tolerantiškumo ugdymas | Skatinti mokinius puoselėti draugiškus tarpusavio santykius, kaip vertybę, ugdyti mokinių sugebėjimą padėti draugui iškilus problemai. |
| „Kotedžai varnėnams“ | 5-10 ir SIU klasių mokiniai | Darbinis technologinis projektas.  | Ugdyti mokinių technologinius gebėjimus, estetinį suvokimą ir vertybines nuostatas, globoti gyvąją gamtą, gaminant estetiškai puošnius inkilus ir juos eksponuojant centro teritorijoje.  |
| "Medis mūsų rankose" | 5 – 10, SIU klasių mokiniai. | Estetinis – technologinis projektas.  | Ugdyti mokinių technologinius gebėjimus, darbelių kokybės ir estetinį suvokimą, suteikti galimybę mokinių darbelius pamatyti tėvams, globėjams, centro bendruomenei. |
| „Zanavykų krašto istoriniais takais“  | Gelgaudiškio ,,Šaltinio“ specialiojo ugdymo centro 1-4 lavinamųjų bei specialiųjų ir 10 lavinamosios klasės mokiniai, mokytojos, Zanavykų krašto muziejaus darbuotojos – edukacinės programos vykdytojos. | Istorinis – kultūrinis- pažintinis projektas. | Ugdyti vaizduotę, kūrybinius gebėjimus, socialinius įgūdžius pažįstant zanavykų krašto kultūrą ir istoriją. |
| „Mano Lietuvai - 100 “ | 5 – 10 bei SIU klasių mokiniai, pedagogai, centro administracija, Smalininkų technologijų ir verslo mokyklos specialiojo ugdymo skyriaus bei Kidulių pagrindinės mokyklos Sudargo M. Sederevičiaus ugdymo skyriaus mokiniai ir pedagogai. | Tęstinis ilgalaikis, integruotas istorijos, geografijos, lietuvių kalbos, žmogaus saugos, technologijų pamokų ir klasės vadovo darbo projektas. | Ugdyti mokinių patriotiškumą, puoselėti lietuvių etninės kultūros tradicijas, supažindinti su bendrųjų žmogiškų ir kultūros vertybių visuma, apimant gimtąją kalbą, tautosaką, tikėjimą, papročius, heraldiką, formuoti pagarbą savajam kraštui, skatinti mokinių saugaus elgesio ir bendravimo įgūdžius. |
| „Dainuok, jei gali, kitaip...“ | Ikimokyklinio ir priešmokyklinio ugdymo grupės auklėtiniai, 5 – 10 bei SIU klasių mokiniai. | Muzikinio ugdymo projektas.  | Formuoti teigiamą požiūrį į įvairaus žanro muzikos kūrinius, gilesnį suvokimą, jose perteikiamą grožį ir prasmę, judesio išraišką dainavime, bendravimą ir bendradarbiavimą grupėje. |
| „Atkurtai Lietuvos valstybei 100“. | Gelgaudiškio „Šaltinio“ specialiojo ugdymo centro, Gelgaudiškio pagrindinės mokyklos, Gelgaudiškio vaikų darželio „Eglutė“ bendruomenės. | Tarpinstitucinis, tarpdalykinis, pažintinis, meninis – kūrybinis, lietuvių kalbos, pilietiškumo pagrindų, technologijų pamokų, socialinių paslaugų centro lankytojų projektas | Išsaugoti ir įtvirtinti patriotines, pilietiškumo pamatais paremtas, mūsų tautos vertybes, ugdyti kūrybinius bei meninius mokinių gebėjimus priimtiniausiais asmenybės raiškos būdais. |
| „Aš ir knyga“ | Ikimokyklinio ir priešmokyklinio ugdymo grupės auklėtiniai. | Kultūrinis projektas | Skatinti mokinius skaityti knygas, puoselėti knygą, kaip vertybę, ugdyti mokinių bendrąsias ir kūrybingumo kompetencijas. |
| „Knygnešių keliais “. | Gelgaudiškio „Šaltinio“ specialiojo ugdymo centro, Sudargo M. Sederevičiaus pagrindinio ugdymo skyriaus bei Smalininkų technologijų ir verslo mokyklos specialiojo ugdymo skyriaus 7- 9, SIU klasių mokiniai bei mokytojai.  | Tarpinstitucinis, tęstinis, integruotas, pažintinis, meninis – kūrybinis istorijos, lietuvių kalbos ir technologijų pamokų projektas.  | Ugdyti mokinių tautiškumą, kūrybinius bei meninius gebėjimus, primenant atmintinas datas ir įvykius, susijusius su knygnešių bei lietuviškos spaudos ir žodžio draudimo laikotarpiu. |
|  „Kalėdinių eglučių parkas Gelgaudiškyje“ | 1 – 10 bei SIU klasių mokiniai, neįgaliųjų dienos užimtumo centro ugdytiniai, pedagogai, kultūros darbuotojai, Gelgaudiškio pagrindinės mokyklos pedagogai ir mokiniai.  | Tarpinstitucinis – kultūrinis projektas | Ugdyti mokinių ir pedagogų patriotiškumą, puoselėti lietuvių etninės kultūros tradicijas, papročius, formuoti pagarbą savajam kraštui, skatinti pedagogų tarpusavio bendradarbiavimą ir kūrybiškumą, kurti saugią, pagarbią bendravimo atmosferą.  |
| „Dirbu plušu tobulėju“ | 5-10, SIU klasių mokiniai. | Sportinis – sveikatos ugdymo projektas.  | Ugdyti mokinių sveikatą stiprinančio fizinio aktyvumo nuostatas, gebėjimus, sistemingo fizinio aktyvumo įpročius, sporto šakų (krepšinio, futbolo, lengvosios atletikos) atlikimo technikas ir teigiamas emocijas atliekant testus. |
| „Eismo saugumas bendruomenėse 2018. Saugus eismas zanavykams“  | 5,6,7,8,9,10, SIU klasių mokiniai. | Integruotas kūno kultūros ir žmogaus saugos projektas. | Formuoti mokinių eismo saugumo kultūrą. |
| Respublikinės skirtingų gebėjimų mokinių dailyraščio paroda„Su meile - Lietuvai“  | Respublikos švietimo įstaigos, ugdančios specialiųjų ugdymosi poreikių turinčius mokinius. | Lietuvių kalbos puoselėjimo projektas.  | Minint Lietuvos valstybės atkūrimo 100-metį, suorganizuoti respublikinę dailyraščio parodą.  |
| Respublikinės specialiųjų ugdymosi poreikių turinčių ugdytinių kalėdinių žibintų paroda„Dalinkis Šv. Kalėdų šviesa ir šiluma“ | Respublikos švietimo įstaigos, ugdančios specialiųjų ugdymosi poreikių turinčius mokinius. | Gėrio ir Grožio kūrimo projektas.  | Skatinti ugdytinius puoselėti gėrį, grožį bei dalintis stebuklinga kalėdine šviesa ne tik su savo artimaisiais, bet ir su kitais žmonėmis.  |

**4.4. 2018 m. olimpiadų ir konkursų laimėjimai ir pasiekimai.**

Centro mokiniai dalyvavo 13-oje respublikos švietimo įstaigose organizuojamuose įvairiuose sportiniuose renginiuose. Sportininkai dalyvavo Lietuvos Specialiosios Olimpiados respublikinėse futbolo, lengvosios atletikos, krepšinio ir krepšinio testų, žymios negalės vaikų krepšinio testų turnyre ir varžybose, grindų riedulio testų varžybose ir grindų ritulio čempionate. Mokiniai užėmė įvairias asmenines ir komandines vietas kitų specialiųjų mokyklų tarpe.

Mokiniai su mokytojais dalyvavo respublikinėse akcijose, paskelbtuose konkursuose, olimpiadose:

„Laisvės angelas“. Ikimokyklinio/priešmokyklinio mišrios ugdymo grupės vaikai apdovanoti padėkomis ir atšvaitais.

Respublikinis piešinių konkursas „Geresnis internetas“ - ikimokyklinio/priešmokyklinio mišrios ugdymo grupės ugdytinis G.M. respublikoje užėmė 3 vietą.

Konkursas „Mano mokykla gali“. 5/6 klasės mokiniai užėmė pirmą vietą respublikoje 5-10 klasių tarpe.

Konkursas „Eismo saugumas bendruomenėse. 2018“. Centro 5-10 klasių mokiniai apdovanoti saugaus eismo atributais.

Gelgaudiškio bendruomenės centro „Atgaiva“ teritorijoje esančių ikimokyklinio, bendrojo ir specialiojo ugdymo įstaigų moksleivių piešinių konkursas „Saugūs namai - saugus aš“. Konkursą organizavo Marijampolės apskrities vyriausiojo policijos komisariato Šakių rajono policijos komisariatas. Dalyvavo 11 mokinių, visi apdovanoti padėkos raštais.

Technologijų dalyko olimpiada. 8 klasės mokinys M. A. užėmė trečią vietą rajone.

Vidaus reikalų ministerijos organizuotas Nusikaltimų ir kitų teisės pažeidimų prevencijos projektų ir bendruomenių iniciatyvų gerosios praktikos konkursas. Jame Lietuvos Respublikos vidaus reikalų ministerijos padėkos raštu buvo apdovanotas ir Gelgaudiškio „Šaltinio“ specialiojo ugdymo centro projektas „Gyvenk sveikai“.

 5. BENDRADARBIAVIMAS SU SOCIALINIAIS PARTNERIAIS, PARTNERYSTĖ, DALYVAVIMAS PROGRAMOSE

 2018 metais pasirašytos bendradarbiavimo sutartys su Kauno savivaldybės vaikų globos namais, Šilalės r. savivaldybės Pajūrio globos namais, Tauragės „Šaltinio“ progimnazija. Atnaujintos sutartys su Gelgaudiškio vaikų darželiu „Eglutė“, Šakių lopšeliu-darželiu „Klevelis“, Gelgaudiškio pagrindine mokykla. Centras eilę metų bendradarbiauja su Kėdainių, Plungės, Švėkšnos, Kazlų Rūdos, Smalininkų, Raseinių, Skaudvilės, Panevėžio specialiosiomis ir Šakių rajono bendrojo lavinimo mokyklomis. Vykdomi bendri renginiai, sportinės varžybos. Centro mokiniai kasmet dalyvauja „Varpo“ mokykloje rengiamoje technologijų olimpiadoje. Pastovūs ryšiai nusistovėjo su Jurbarko ir Marijampolės Meilės Lukšienės švietimo centrais rengiant ir organizuojant seminarus, seminarus -praktikumus pedagogų bendruomenėms, su Šakių rajono pedagogine psichologine tarnyba, Šakių rajono Socialinės paramos skyriumi ir Šakių socialinių paslaugų centru. Paramos gerinant mokinių laisvalaikį ir Centro materialinę bazę, ne pirmą kartą sulaukėme iš Britanijos lietuvių-britų paramos Lietuvos vaikams fondo. Centras bendrauja su Vaiko teisių apsaugos tarnyba, Šakių Visuomenės sveikatos biuru, Šakių policijos komisariatu — sprendžiamos problemos, susijusios su nepilnamečių teisės pažeidimais, vykdomas prevencinis darbas, jam pasitelkiama Šakių rajono policijos komisariato bendruomenės pareigūnė.

Abipusis bendravimas vyksta su Gelgaudiškio ugdymo įstaigomis, bendruomenės centru „Atgaiva“, kultūros centru, Gelgaudiškio miestelio biblioteka, seniūnija, ambulatorija.

Stiprūs ryšiai Centrą sieja su Lietuvos Specialiosios olimpiados komitetu, įstaiga nuolat dalyvauja jo organizuojamuose renginiuose, sportinėse varžybose ir olimpiadose.

Jau daugelį metų nuolatiniais Centro švenčių rėmėjais yra UAB Uriga, dovanojanti savo gamybos saldžius sūrelius. Kiekvienais metais Šakių meno mokyklos mokiniai dovanoja koncertą Centro bendruomenei.

6. VADYBA IR ADMINISTRAVIMAS, ĮSTAIGOS VADOVŲ KVALIFIKACIJOS KĖLIMAS ĮSTAIGOS VEIKLOS TOBULINIMAS

Centro vadovai:

|  |  |  |  |
| --- | --- | --- | --- |
| **Vardas, pavardė** | **Krūvis** | **Pareigos** | **Kategorija** |
| Birutė Navikienė | 1 | Direktorė  | II vadybos kvalifikacinė kategorija, vyr. specialusis pedagogas |
| Genė Žilinskienė | 1 | Ugdymo skyriaus vedėja | II vadybos kvalifikacinė kategorija, specialusis pedagogas metodininkas |
| Dalia Kasperavičienė | 0,70 | Švietimo pagalbos ir konsultavimo skyriaus vedėja | Specialusis pedagogas metodininkas (auklėjamasis darbas), mokyklinės psichologijos magistras |
| Milda Bendikienė | 0,25 | Socialinių paslaugų skyriaus vedėja | Socialinis darbuotojas |
| Rolandas Dailidė | 1 | Ugdymo aprūpinimo skyriaus vedėjas | Marijampolės kolegijos studentas |

Vadovų kelta kvalifikacija:

|  |  |  |
| --- | --- | --- |
| **Darbuotojai** | **Kėlusių kvalifikaciją darbuotojų skaičius** | **Kelta kvalifikacija** |
| **Dienų skaičius** | **Valandų skaičius** | **Tenka valandų vienam** |
| Centro vadovai | 5 | 61 | 377 | 75,40 |

Vadovai kėlė savo profesinę kompetenciją seminaruose:

„Etatinis mokytojų darbo apmokėjimas: ko laukti mokytojams?“

„Praktiniai metinių užduočių formulavimo darbuotojams mokymai“

„Švietimas šiandien: pokyčiai, iššūkiai, aktualijos“

„Švietimas – Lietuvos dabarčiai ir ateičiai“ ir kt.

 Centro veikla planuojama ruošiant metų veiklos, mokslo metų ugdymo bei kiekvieno mėnesio konkrečių veiklos priemonių planus. Tobulinta įstaigos planavimo sistema, apimanti ilgalaikį ir trumpalaikį planavimą: paruoštas 2018–2022 m. strateginis ir metinis veiklos planas, atliktas įstaigos veiklos įsivertinimas.

 2018 metais buvo tirtos 2 sritys, t. y.:

 2 sritis. Ugdymasis ir mokinių patirtys. Tema 2.3. Mokymosi patirtys. Rodiklis 2.3.2.Ugdymas mokyklos gyvenimu. Raktiniai žodžiai. Santykiai ir mokinių savijauta. Veiklos, įvykiai, nuotykiai. Darbinga veikla.

 Taip pat 3 sritis - ugdymosi aplinkos. Tema 3.1. Įgalinanti mokytis fizinė aplinka. Rodiklis 3.1.1. Įranga ir priemonės. Raktiniai žodžiai. Įvairovė. Šiuolaikiškumas.

Rodiklis 3.1.2. Pastatas ir jo aplinka. Raktiniai žodžiai. Estetiškumas. Ergonomiškumas.

Rodiklis 3.1.3. Aplinkų bendrakultūra. Raktiniai žodžiai. Mokinių darbų demonstravimas.

Gauti rezultatai ir išvados panaudotos sudarant 2019 m. veiklos programą .Tobulinant veiklą, aktyviai Centro valdyme dalyvauja pedagogų metodinė grupė, mokytojų bei Centro tarybos. Šios savivaldos institucijos veikia pagal Centro nuostatuose nustatytus veiklos principus ir teikia siūlymus bei dalyvauja svarstymuose pagal Centro nuostatuose priskirtą kompetenciją. Centro direktorius skatina kūrybines, pilietines mokinių, mokytojų, tėvų iniciatyvas, sudaro sąlygas jų įgyvendinimui. Svarbios yra Centro bendruomenės iniciatyvos, tvarkant Centro patalpas ir teritoriją, kuriant edukacines erdves. Užtikrinant mokinių saugumą pastatų prieigose, naudotos stebėjimo kameros. Siekiant geriau informuoti mokinių tėvus (globėjus) apie mokinių veiklą Centre, naudotas elektroninis dienynas, nuolatinę informaciją tėvams telefonu teikia klasių vadovai.

Mokytojų tarybos posėdžiuose didelis dėmesys buvo skiriamas mokinių pažangumo, lankomumo rezultatų analizei, specialių ugdymo(si) poreikių turinčių mokinių gebėjimams aptarti. Posėdžių, susirinkimų metu darbuotojai buvo supažindinami su naujausiais švietimo bei Centro vidaus tvarką reglamentuojančiais dokumentais.

Organizuojant veiklą, rengiant Centro veiklą reglamentuojančius dokumentus, įvairių renginių nuostatus, tvarkas, planus, metinę turto inventorizaciją, veiklos įsivertinimą, viešuosius pirkimus, ugdymo planą, strateginį veiklos planą — direktorius sudaro darbo grupes, paskiria atsakingus asmenis, tariasi su savivalda. Šios darbo grupės padėjo veiksmingai spręsti ugdymo proceso, etatinio mokytojų apmokėjimo įvedimo, kultūros puoselėjimo, bendradarbiavimo su socialiniais partneriais, pagalbos mokiniams ir kitus, kaip besimokančios organizacijos, veiklos klausimus.

Visiems darbuotojams buvo sudarytos palankios sąlygos kvalifikacijai tobulinti, dalintis gerąja patirtimi.

7. VEIKLOS PRIEŽIŪROS IR PATIKROS

2018-11-06 Lietuvos metrologijos inspekcijos Marijampolės apskrities skyrius atliko teisinės metrologijos reikalavimų laikymosi patikrinimą. Išvadose nustatyta, kad Lietuvos Respublikos metrologijos įstatymo reikalavimai nepažeisti.

2018-11-15 Marijampolės valstybinė maisto ir veterinarijos tarnyba atliko viešojo maitinimo įmonės patikrinimą. Išvadose nustatyti mažareikšmiai teisės aktų reikalavimų pažeidimai, kurie iki 2018-12-31 d. buvo pašalinti.

 2018-04-12 Nacionalinis visuomenės sveikatos centras prie sveikatos apsaugos ministerijos Marijampolės departamentas atliko patikrinimą. Išvadose nustatyta, kad įstaigoje pažeidimų visuomenės sveikatos saugą reglamentuojantiems teisės aktams nenustatyta.

Centro vadovai vykdė ugdomojo proceso, socialinių paslaugų teikimo, specialistų ir aptarnaujančio personalo darbo kokybės kontrolę. Veiklos priežiūros rezultatai buvo aptariami administracijos ir/ar metodinės grupės posėdžių metu bei individualiai su atsakingais darbuotojais.

8. PAGRINDINĖS PROBLEMOS ĮGYVENDINANT ĮSTAIGOS TIKSLUS

1. Nėra vieningų susitarimų dėl bendrųjų programų pritaikymo, individualizuotų programų rengimo, mokinių pasiekimų ir elgesio pokyčių vertinimo.
2. Nuolat didėja kai kurių tėvų, globėjų abejingumas savo vaikų ugdymui, atsakomybės už savo vaikus stoka ir nepakankamas rūpinimasis jų fizine bei psichine sveikata.
3. Didėja efektyvesnės specialiosios pagalbos poreikis dėl sunkėjančio mokinių sutrikimų laipsnio, sveikatos ir emocijų bei elgesio problemų.
4. Nėra Centre aktų salės ir tai įtakoja renginių kokybę.
5. Dėl sunkių, kompleksinių negalių mokinių gebėjimai yra riboti, todėl neformalus ugdymas neduoda apčiuopiamų rezultatų.
6. Dėl skirtingų mokinių gebėjimų ir pomėgių auklėjamajame darbe trūksta veiksmingų laisvalaikio užimtumo formų.

IV. VEIKLOS PRIORITETAI 2019 METAMS

 1. Pritaikytas ugdymo procesas pagal mokinių ugdymo(si) poreikius. Sukurta saugi, sveika, paremta žmoniškosiomis vertybinėmis nuostatomis, ugdymo(si) aplinka.

 2. Išvystyta Švietimo pagalbos ir konsultavimo skyriaus veikla. Kvalifikuotos specialiosios pagalbos teikimas šalies intelekto ir emocijų/elgesio sutrikimų turintiems mokiniams, jų tėvams (globėjams) bei su šiais mokiniais dirbantiems pedagogams ir pagalbos mokiniui specialistams.

 3. Pedagogų kvalifikacijos tobulinimas**,** efektyviai ir veiksmingai naudojant IKT išteklius, įgyjant naujas pedagogines kompetencijas.

 4. Stiprios žmoniškųjų išteklių bazės, skirtos ugdymo kokybei, švietimui ir konsultavimui, plėtra. Materialinių išteklių perspektyvus valdymas .

 5. Socialinių paslaugų teikimo suaugusiems neįgaliesiems plėtra, kokybės gerinimas ir personalo telkimas.

 6. Auklėtojų veiklos tobulinimas, laisvalaikio užimtumo gerinimas.

Direktorė Birutė Navikienė